ddrg/super_eurlex huggingface dataset:
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 66/95 της 22ας Νοεμβρίου 1995 για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα XVII της συμφωνίας τροποποιήθηκε με την απόφαση αριθ. 54/95 της Μεικτής Επιτροπής του ΕΟΧ (1) 7

ότι πρέπει να ενσωματωθεί στη συμφωνία η απόφαση του Συμβουλίου 95/237/ΕΚ της 29ης Ιουνίου 1995 για την επέκταση της νομικής προστασίας των τοπογραφιών προϊόντων ημιαγωγών σε πρόσωπα από τις Ηνωμένες Πολιτείες της Αμερικής (2),

ΑΠΟΦΑΣΙΖΕΙ ΤΑ ΑΚΟΛΟΥΘΑ:

Άρθρο 1

Μετά το σημείο 3 στοιχείο θ) (Απόφαση 94/824/ΕΚ του Συμβουλίου) του παραρτήματος XVII της συμφωνίας παρεμβάλλεται το ακόλουθο νέο σημείο:

«ι) 395 D 0237: Απόφαση 95/237/ΕΚ του Συμβουλίου της 29ης Ιουνίου 1995 για την επέκταση της νομικής προστασίας των τοπογραφιών προϊόντων ημιαγωγών σε πρόσωπα από τις Ηνωμένες Πολιτείες της Αμερικής (ΕΕ αριθ. L 158 της 8. 7. 1995, σ. 38).».

Άρθρο 2

Τα κείμενα της απόφασης 95/237/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η απόφαση αρχίζει να ισχύει την 1η Δεκεμβρίου 1995, με την προϋπόθεση ότι έχουν πραγματοποιηθεί όλες οι κοινοποιήσεις προς τη Μεικτή Επιτροπή του ΕΟΧ που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 22 Νοεμβρίου 1995.

Για τη Μεικτή Επιτροπή του ΕΟΧ

Ο Πρόεδρος

E. BERG

(1) Δεν δημοσιεύθηκε ακόμα στην Επίσημη Εφημερίδα.

(2) ΕΕ αριθ. L 158 της 8. 7. 1995, σ. 38.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 73/95 της 15ης Δεκεμβρίου 1995 για τροποποίηση του παραρτήματος ΧΙΙΙ (μεταφορές) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη η συμφωνία, και ιδίως το άρθρο 98,

Εκτιμώντας:

ότι το παράρτημα ΧΙΙΙ της συμφωνίας τροποποιήθηκε με την απόφαση αριθ. 60/95 της μεικτής επιτροπής του ΕΟΧ (1) 7

ότι πρέπει να ενσωματωθεί στη συμφωνία το ψήφισμα 95/C 169/02 του Συμβουλίου, της 19ης Ιουνίου 1995, σχετικά με τις μετεγκαταστάσεις στον τομέα των αεροπορικών μεταφορών (2),

ΑΠΟΦΑΣΙΖΕΙ ΤΑ ΑΚΟΛΟΥΘΑ:

Άρθρο 1

Μετά το σημείο 83 (ψήφισμα 95/C 169/01 του Συμβουλίου) του παραρτήματος ΧΙΙΙ της συμφωνίας παρεμβάλλεται το ακόλουθο νέο σημείο:

«84. 395 Υ 0705(02): Ψήφισμα 95/C 169/02 του Συμβουλίου, της 19ης Ιουνίου 1995, για τις μετεγκαταστάσεις στον τομέα των αεροπορικών μεταφορών (ΕΕ αριθ. C 169 της 5. 7. 1995, σ. 3).»

Άρθρο 2

Τα κείμενα του ψηφίσματος 95/C 169/02 στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η απόφαση αρχίζει να ισχύει την 1η Ιανουαρίου 1996, με την προϋπόθεση ότι έχουν πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 15 Δεκεμβρίου 1995.

Για τη μεικτή επιτροπή του ΕΟΧ

E. BERG

Πρόεδρος

(1) Δεν δημοσιεύθηκε ακόμα στην Επίσημη Εφημερίδα.

(2) ΕΕ αριθ. C 169 της 5. 7. 1995, σ. 3.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ αριθ. 33/95 της 19ης Μαΐου 1995 για την τροποποίηση του παραρτήματος XIII (Μεταφορές) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα XIII της συμφωνίας τροποποιήθηκε με την απόφαση αριθ. 7/94 της Μεικτής Επιτροπής ΕΟΧ της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας ΕΟΧ (1) 7 ότι η οδηγία πρέπει να ενσωματωθεί στη συμφωνία η οδηγία 94/56/ΕΚ του Συμβουλίου της 21ης Νοεμβρίου 1994, για τη θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας (2) ότι πρέπει να καταργηθεί η οδηγία 80/1266/ΕΟΚ του Συμβουλίου και κατά συνέπεια, να διαγραφεί από τη συμφωνία,

ΑΠΟΦΑΣΙΖΕΙ:

Άρθρο 1

1. Το σημείο 66 (οδηγία 80/1266/ΕΟΚ του Συμβουλίου) διαγράφεται από το παράρτημα XIII της συμφωνίας.

2. Στο παράρτημα XIII μετά το σημείο 66 στοιχείο γ) (οδηγία 93/65/ΕΟΚ του Συμβουλίου) προστίθεται το ακόλουθο σημείο:

«66δ. 394 L 0056: Οδηγία 94/56/ΕΚ του Συμβουλίου της 21ης Νοεμβρίου 1994 για τη θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας (ΕΕ αριθ. L 319 της 12. 12. 1994, σ. 14).».

Άρθρο 2

Τα κείμενα της οδηγίας 94/56 του Συμβουλίου στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Οκτωβρίου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 19 Μαΐου 1995.

Για τη Μεικτή Επιτροπή ΕΟΧ Ο Πρόεδρος P. BENAVIDES
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ αριθ. 18/95 της 24ης Φεβρουαρίου 1995 για την τροποποίηση του παραρτήματος XIX (προστασία του καταναλωτή) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98,

Εκτιμώντας:

ότι το παράρτημα XIX της συμφωνίας έχει τροποποιηθεί από την απόφαση της Μεικτής Επιτροπής ΕΟΧ αριθ. 7/94 της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας ΕΟΧ (1) 7 ότι πρέπει να ενσωματωθεί στη συμφωνία η οδηγία 94/47/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 1994 περί της προστασίας των αγοραστών ως προς ορισμένες πλευρές των συμβάσεων που αφορούν την απόκτηση δικαιώματος χρήσης ακινήτων υπό καθεστώς χρονομεριστικής μίσθωσης (2),

ΑΠΟΦΑΣΙΖΕΙ:

Άρθρο 1

Μετά το σημείο 7.Α (οδηγία 93/13/ΕΟΚ του Συμβουλίου) ενσωματώνεται το ακόλουθο σημείο στο παράρτημα XIX της συμφωνίας:

«7.Β. 394 L 0047: Οδηγία 94/47/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 1994 περί της προστασίας των αγοραστών ως προς ορισμένες πλευρές των συμβάσεων που αφορούν την απόκτηση δικαιώματος χρήσης υπό καθεστώς χρονομεριστικής μίσθωσης (ΕΕ αριθ. L 280 της 29. 10. 1994, σ. 83).».

Άρθρο 2

Τα κείμενα της οδηγίας 94/47/ΕΚ του Ευρωπαϊκού Κοινοβουλίου και του Συμβουλίου στην ισλανδική και νορβηγική γλώσσα, τα οποία προσαρτώνται στις αντίστοιχες γλώσσες της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Απριλίου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 24 Φεβρουαρίου 1995.

Για τη Μεικτή Επιτροπή ΕΟΧ Ο Πρόεδρος G. J. L. AVERY
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 36/95 της 19ης Μαΐου 1995 που τροποποιεί το πρωτόκολλο 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, καλούμενη εφεξής «η συμφωνία», και ιδίως τα άρθρα 86 και 98,

Εκτιμώντας:

ότι το πρωτόκολλο 31 της συμφωνίας τροποποιήθηκε από την απόφαση αριθ. 11/94 της μεικτής επιτροπής του ΕΟΧ (1) 7 ότι είναι σκόπιμο η συνεργασία μεταξύ των συμβαλλομένων μερών της συμφωνίας να επεκταθεί στον πολιτιστικό τομέα 7 ότι, συνεπώς, το πρωτόκολλο 31 της συμφωνίας είναι σκόπιμο να τροποποιηθεί για να επιτρέψει την επέκταση της εν λόγω συνεργασίας από τη θέση σε ισχύ της παρούσας απόφασης,

ΑΠΟΦΑΣΙΖΕΙ:

Άρθρο 1

Το ακόλουθο άρθρο προστίθεται στο πρωτόκολλο 31 της συμφωνίας:

«Άρθρο 13 Πολιτιστικός τομέας 1. Η συνεργασία στον πολιτιστικό τομέα ενισχύεται στο πλαίσιο των σχετικών δραστηριοτήτων και προγραμμάτων της Κοινότητας. Οι χώρες της ΕΖΕΣ συμμετέχουν στις διάφορες δραστηριότητες της Κοινότητας στον πολιτιστικό τομέα όσον αφορά την ανταλλαγή πληροφοριών, τη διοργάνωση συναντήσεων εμπειρογνωμόνων, σεμιναρίων, συνδιασκέψεων και διάφορα πολιτιστικά γεγονότα.

2. Οι χώρες της ΕΖΕΣ συμμετέχουν στη χρηματοδότηση των δραστηριοτήτων που αναφέρονται στην παράγραφο 1, σύμφωνα με το άρθρο 82 παράγραφος 1 στοιχείο α) της συμφωνίας.

3. Οι χώρες της ΕΖΕΣ συμμετέχουν πλήρως στις επιτροπές της ΕΚ και στους λοιπούς φορείς που βοηθούν την Επιτροπή στη διαχείριση, την ανάπτυξη ή την εφαρμογή των δραστηριοτήτων που αναφέρονται στην παράγραφο 1.».

Άρθρο 2

Η παρούσα απόφαση αρχίζει να ισχύει από την 1η Ιουνίου 1995, υπό την προϋπόθεση ότι έχουν πραγματοποιηθεί προς τη μεικτή επιτροπή του ΕΟΧ οι κοινοποιήσεις που απαιτούνται βάσει του άρθρου 103 παράγραφος 1 της συμφωνίας.

Άρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 19 Μαΐου 1995.

Για τη Μεικτή Επιτροπή του ΕΟΧ Ο Πρόεδρος Pablo BENAVIDES
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ αριθ. 16/95 της 24ης Φεβρουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας τροποποιήθηκε από την απόφαση αριθ. 9/95 της Μεικτής Επιτροπής ΕΟΧ της 27ης Ιανουαρίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ (1) 7 ότι πρέπει να ενσωματωθεί στη συμφωνία η απόφαση αριθ. 94/643/ΕΚ της Επιτροπής της 12ης Σεπτεμβρίου 1994 για ανάκληση των αναγνωρίσεων που χορηγήθηκαν σε φυτοπροστατευτικά προϊόντα που περιέχουν cyhalothrine ως δραστική ουσία (2),

ΑΠΟΦΑΣΙΖΕΙ:

Άρθρο 1

Μετά το σημείο 12 ΣΤ [κανονισμός (ΕΚ) αριθ. 1488/94 της Επιτροπής] του κεφαλαίου XV του παραρτήματος ΙΙ της συμφωνίας προστίθεται το ακόλουθο σημείο:

«12.Ζ. 394 D 0643: απόφαση 94/643/ΕΚ της Επιτροπής της 12ης Σεπτεμβρίου 1994 για ανάκληση των αναγνωρίσεων που χορηγήθηκαν σε φυτοπροστατευτικά προϊόντα που περιέχουν cyhalothrine ως δραστική ουσία (ΕΕ αριθ. L 249 της 24. 9. 1994, σ. 18).».

Άρθρο 2

Τα κείμενα της απόφασης (ΕΚ) αριθ. 94/643/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλώσσες της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Απριλίου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 24 Φεβρουαρίου 1995.

Για τη Μεικτή Επιτροπή ΕΟΧ Ο Πρόεδρος G. J. L. AVERY
ΑΠΟΦΑΣΗ ΑΡΙΘ. 1/94 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΤΟΥΡΚΙΑΣ της 19ης Δεκεμβρίου 1994 σχετικά με την εφαρμογή του άρθρου 3 του πρόσθετου πρωτοκόλλου της συμφωνίας της Άγκυρας στα εμπορεύματα τα οποία παράγονται στα κράτη μέλη της Κοινότητας (94/905/ΕΚ)

ΤΟ ΣΥΜΒΟΥΛΙΟ ΣΥΝΔΕΣΗΣ ΕΚ-ΤΟΥΡΚΙΑΣ,

Έχοντας υπόψη:

τη συμφωνία σύνδεσης μεταξύ της Ευρωπαϊκής Κοινότητας και της Τουρκίας,

το πρόσθετο πρωτόκολλο της εν λόγω συμφωνίας, και ιδίως το άρθρο 3,

Εκτιμώντας:

ότι η εισαγωγή των εμπορευμάτων που παράγονται στην Ευρωπαϊκή Κοινότητα υπό τις περιστάσεις που αναφέρονται στο άρθρο 3 παράγραφος 1 του πρόσθετου πρωτοκόλλου με το ευεργέτημα του τίτλου Ι κεφάλαιο Ι τμήμα Ι και του κεφαλαίου ΙΙ του εν λόγω πρωτοκόλλου, εξαρτάται από την είσπραξη, στο κράτος εξαγωγής, αντισταθμιστικής εισφοράς ανάλογης προς τη δασμολογική μείωση που παρέχεται στα εμπορεύματα αυτά στην Τουρκία 7 ότι στη 34η συνεδρίαση της 8ης Νοεμβρίου 1993, το Συμβούλιο Σύνδεσης ΕΚ-Τουρκίας εξέφρασε, σε ψήφισμα σχετικά με την τελωνειακή ένωση, την σταθερή βούληση των δύο μερών να λάβουν σε εύθετο χρόνο τις απαιτούμενες εκτελεστικές αποφάσεις ώστε η τελωνειακή ένωση να έχει υλοποιηθεί το 1995 7 ότι, την 1η Ιανουαρίου 1994, η Τουρκία προέβει σε νέα μείωση των τελωνειακώς δασμών για τα εμπορεύματα που υπόκεινται στο καθεστώς του άρθρου 10 του πρόσθετου πρωτοκόλλου, οπότε το συνολικό ποσό των μειώσεων, τις οποίες έχει παραχωρήσει η Τουρκία, φθάνει σε 90 % για τον κατάλογο των 12 ετών και σε 80 % για τον κατάλογο των 22 ετών 7 ως εκ τούτου, το ποσοστό των δασμών του κοινού δασμολογίου, που λαμβάνονται υπόψη για τον καθορισμό της αντισταθμιστικής εισφοράς που εισπράττεται κατά την εξαγωγή από την Κοινότητα προς την Τουρκία πρέπει να καθοριστεί σε 90 % για τον κατάλογο των 12 ετών και σε 80 % για τον κατάλογο των 22 ετών 7 ότι, όσον αφορά τα προϊόντα που υπάγονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, πρέπει να διευκρινισθεί ότι τα εν λόγω ποσοστά εφαρμόζονται στους δασμούς του ενοοιημένου δασμολογίου ΕΚΑΧ,

ΑΠΟΦΑΣΙΖΕΙ:

Άρθρο 1

1. Από την ημερομηνία έγκρισης της παρούσας απόφασης, το ποσοστό των δασμών του κοινού δασμολογίου που λαμβάνεται υπόψη για τον καθορισμό της αντισταθμιστικής εισφοράς του άρθρου 3 του πρόσθετου πρωτοκόλλου, καθορίζεται όσον αφορά τα εμπορεύματα που παράγονται στα κράτη μέλη της Κοινότητας, σε 90 για αυτά που εμφαίνονται στον κατάλογο των 12 ετών και σε 80 για αυτά που εμφαίνονται στον κατάλογο των 22 ετών.

2. Τα ποσοστά που αναφέρονται στην προηγούμενη παράγραφο αυξάνονται εντός των ορίων των διαδοχικών μειώσεων τις οποίες παραχωρεί η Τουρκία. Το Συμβούλιο Σύνδεσης θα ενημερώνεται σχετικά με τις ημερομηνίες εφαρμογής των νέων ποσοστών.

Άρθρο 2

Όσον αφορά τα εμπορεύματα για την παρασκευή των οποίων χρησιμοποιούνται προϊόντα που υπάγονται στην Ευρωπαϊκή Κοινότητα Άνθρακα και Χάλυβα, τα ποσοστά που αναφέρονται στο άρθρο 1 ισχύουν για τους τελωνειακούς δασμούς του ενοποιημένου δασμολογίου ΕΚΑΧ για τα προϊόντα αυτά.

Άρθρο 3

Η παρούσα απόφαση αρχίζει να ισχύει τρεις μήνες μετά την έγκρισή της.

Βρυξέλλες, 19 Δεκεμβρίου 1994.

Για το Συμβούλιο Σύνδεσης Ο Πρόεδρος K. KINKEL
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 15/94 της 28ης Οκτωβρίου 1994 για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας τροποποιήθηκε με την απόφαση της μεικτής επιτροπής του ΕΟΧ αριθ. 7/94 της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας ΕΟΧ (1) 7 ότι ο κανονισμός (ΕΚ) αριθ. 41/94 της Επιτροπής της 11ης Ιανουαρίου 1994 για την τροποποίηση του παραρτήματος ΙΙ του κανονισμού (ΕΟΚ) αριθ. 2455/92 του Συμβουλίου για τις εξαγωγές και εισαγωγές ορισμένων επικίνδυνων χημικών ουσιών (2) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Στο σημείο 12.Γ [κανονισμός (ΕΟΚ) αριθ. 2455/92 του Συμβουλίου] του κεφαλαίου XV του παραρτήματος ΙΙ της συμφωνίας προστίθεται το ακόλουθο κείμενο:

«, όπως τροποποιήθηκε:

- 394 R 0041: Κανονισμός (ΕΚ) αριθ. 41/94 της Επιτροπής της 11ης Ιανουαρίου 1994 (ΕΕ αριθ. L 8 της 12.1.1994, σ. 1).».

Άρθρο 2

Τα κείμενα του κανονισμού (ΕΚ) αριθ. 41/94 της Επιτροπής στην ισλανδική, νορβηγική, σουηδική και φινλανδική γλώσσα, τα οποία περιλαμβάνονται στο παράρτημα των κειμένων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Δεκεμβρίου 1994, με την προϋπόθεση ότι έχουν πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 28 Οκτωβρίου 1994.

Για τη μεικτή επιτροπή του ΕΟΧ Ο πρόεδρος H. HAFSTEIN
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 5/94 της 8ης Φεβρουαρίου 1994 για την τροποποίηση του πρωτοκόλλου 37 και του παραρτήματος VII της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο για την προσαρμογή της συμφωνίας για τον Ευρωπαϊκό Οικονοικό Χώρο, που αποκαλείται εφεξής «συμφωνία», και ιδίως τα άρθρα 98 και 101,

Εκτιμώντας:

ότι το δεύτερο εγκεκριμένο πρακτικό του πρωτοκόλλου 37 της συμφωνίας προβλέπει ότι η ομάδα συντονισμού για την αμοιβαία αναγνώριση των διπλωμάτων τριτοβάθμιας εκπαίδευσης «οδηγία 89/48/ΕΟΚ του Συμβουλίου» θα προστεθεί στον κατάλογο που περιλαμβάνεται στο πρωτόκολλο 37 7 ότι κρίνεται αναγκαίο να τροποποιηθεί το παράρτημα 7 της συμφωνίας, προκειμένου να καθοριστούν οι λεπτομέρειες συμμετοχής,

ΑΠΟΦΑΣΙΖΕΙ:

Άρθρο 1

Μετά το σημείο 8, στο πρωτόκολλο 37 της συμφωνίας, προστίθεται το ακόλουθο σημείο:

«9. Ομάδα συντονισμού για την αμοιβαία αναγνώριση των διπλωμάτων τριτοβάθμιας εκπαίδευσης (οδηγία 89/48/ΕΟΚ).»

Άρθρο 2

Το παράρτημα VII (αμοιβαία αναγνώριση επαγγελματικών τίτλων) τροποποιείται ως εξής:

Στο κεφάλαιο Α - Γενικό σύστημα παρεμβάλλεται, μετά το σημείο 1 (οδηγία 89/48/ΕΟΚ του Συμβουλίου) η ακόλουθη διάταξη:

«Λεπτμέρειες για τη σύνδεση της Αυστρίας, της Φινλανδίας, της Ισλανδίας, της Νορβηγίας και της Σουηδίας σύμφωνα με το άρθρο 101 της παρούσας συμφωνίας.

Η Αυστρία, η Φινλανδία, η Ισλανδία, η Νορβηγία και η Σουηδία μπορούν να ορίσουν εκάστη από έναν παρατηρητή, ο οποίος θα συμμετέχει στα καθήκοντα της ομάδας συντονισμού για την αμοιβαία αναγνώριση των διπλωμάτων της τριτοβάθμιας εκπαίδευσης η οποία αναφέρεται στο άρθρο 9 παράγραφος 2 της οδηγίας.

Η Επιτροπή των Ευρωπαϊκών Κοινοτήτων ενημερώνει εγκαίρως τους συμμετέχοντες για τις ημερομηνίες των συνεδριάσεων της ομάδας και διαβιβάζει σ' αυτούς τη σχετική τεκμηρίωση.»

Άρθρο 3

Η παρούσα απόφαση αρχίζει να ισχύει την 1η Μαΐου 1994, με την προϋπόθεση ότι όλες οι κοινοποιήσεις στη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας έχουν πραγματοποιηθεί.

Άρθρο 4

Η παρούσα απόφαση δημοσιεύεται στο τμήμα και στο συμπλήρωμα ΕΟΧ της Επίσημη Εφημερίδα των Ευρωπαϊκών Κοινοτήτων.

Βρυξέλλες, 8 Φεβρουαρίου 1994.

Για τη μεικτή επιτροπή του ΕΟΧ Ο Πρόεδρος N. VAN DER PAS
Διορθωτικό στην απόφαση της Μεικτής Επιτροπής του ΕΟΧ αριθ. 7/94 της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας για τον ΕΟΧ (Επίσημη Εφημερίδα των Ευρωπαϊκών Κοινοτήτων αριθ. L 160 της 28ης Ιουνίου 1994)

Στη σελίδα 45, παράρτημα 3, κεφάλαιο XVIII, τεχνολογία πληροφοριών, τηλεπικοινωνίες και επεξεργασία δεδομένων, σημείο 2:

αντί: «"5. 394 D0011: . . .

6. 394 D0012: . . ."»,

διάβαζε: «"4α. 394 D0011: . . .

4β. 394 D0012: . . ."».
ΑΠΟΦΑΣΗ ΑΡΙΘ. 2/93 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ της 8ης Σεπτεμβρίου 1993 για παρέκκλιση από τον ορισμό της έννοιας «καταγόμενα προϊόντα» ή «προϊόντα καταγωγής» προκειμένου να ληφθεί υπόψη η ειδική κατάσταση της Νήσου Μαυρικίου όσον αφορά την παραγωγή της σε κονσέρβες τόνου

(93/514/ΕΟΚ)Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ,

Έχοντας υπόψη την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989, και ιδίως το άρθρο 31 παράγραφος 8 του πρωτοκόλλου αριθ. 1,

Εκτιμώντας:

ότι μπορούν να παραχωρηθούν παρεκκλίσεις από τους κανόνες καταγωγής που περιλαμβάνονται στο εν λόγω πρωτόκολλο όταν το δικαιολογούν η ανάπτυξη των υφιστάμενων βιομηχανιών ή η εγκατάσταση νέων 7 ότι το άρθρο 31 παράγραφος 8 του πρωτοκόλλου αριθ. 1 προβλέπει ειδική διαδικασία σχετικά με τις παρεκκλίσεις για τις κονσέρβες τόνου 7 ότι οι παρεκκλίσεις αυτές χορηγούνται αυτόματα στο πλαίσιο ετήσιας ποσόστωσης.

ότι, σύμφωνα με το εν λόγω άρθρο 31 παράγραφος 8 του πρωτοκόλλου αριθ. 1, τα κράτη της Αφρικής, της Καραϊβικής και του Ειρηνικού (κράτη ΑΚΕ) έχουν υποβάλει αίτηση της κυβέρνησης της Νήσου Μαυρικίου για την παραχώρηση παρέκκλισης από τον κανόνα που περιλαμβάνει το εν λόγω πρωτόκολλο όσον αφορά τις κονσέρβες τόνου που παράγει το κράτος αυτό από την 1η Ιανουαρίου 1993 έως τις 31 Δεκεμβρίου 1997 7 ότι στα νησιά Φίτζι εφαρμόζεται ήδη παρέκκλιση για ποσότητα 1 500 τόνων ετησίως και ότι η κυβέρνηση της Σενεγάλης ζήτησε παρέκκλιση για ποσότητα 500 τόνων ετησίως 7 ότι πρέπει, υπό αυτούς τους όρους, να παραχωρηθεί στη Νήσο Μαυρίκιο παρέκκλιση από τον ορισμό της έννοιας «καταγόμενα προϊόντα» ή «προϊόντα καταγωγής» για ετήσια ποσότητα 500 τόνων κονσερβών τόνου για την περίοδο από την 1η Ιανουαρίου έως τις 31 Δεκεμβρίου 1997,

ΑΠΟΦΑΣΙΖΕΙ:

Άρθρο 1

Κατά παρέκκλιση από τις ειδικές διατάξεις του πίνακα του παραρτήματος ΙΙ του πρωτοκόλλου αριθ. 1, οι κονσέρβες τόνου που υπάγονται στην κλάση ex 16.04 του κοινού δασμολογίου και παρασκευάζονται στη Νήσο Μαυρίκιο, θεωρούνται καταγωγής της Νήσου Μαυρικίου υπό τις προϋποθέσεις που αναφέρονται στην παρούσα απόφαση.

Άρθρο 2

Η παρέκκλιση που προβλέπεται στο άρθρο 1 αφορά ετήσια ποσότητα 500 τόνων κονσερβών τόνου που υπάγονται στην κλάση ex 16.04 του κοινού δασμολογίου, και παρασκευάζονται και εξάγονται από τη Νήσο Μαυρίκιο από την 1η Ιανουαρίου 1993 έως τις 31 Δεκεμβρίου 1997.

Άρθρο 3

Οι αρμόδιες αρχές της Νήσου Μαυρικίου θεσπίζουν τις αναγκαίες διατάξεις για να εξασφαλίσουν τον ποσοτικό έλεγχο των εξαγωγών των προϊόντων που αναφέρονται στο άρθρο 2 και διαβιβάζουν, ανά τρίμηνο, στην Επιτροπή, κατάσταση των ποσοτήτων για τις οποίες θα έχουν εκδοθεί πιστοποιητικά κυκλοφορίας EUR .1 βάσει της παρούσας απόφασης.

Άρθρο 4

Τα κράτη της Αφρικής, της Καραϊβικής και του Ειρηνικού (κράτη ΑΚΕ), τα κράτη μέλη και η Κοινότητα υποχρεούνται, στο βαθμό που τους αφορά, να λαμβάνουν τα μέτρα που απαιτούνται για την εκτέλεση της παρούσας απόφασης.

Άρθρο 5

Η παρούσα απόφαση αρχίζει να ισχύει την ημέρα της έγκρισής της.

Βρυξέλλες, 8 Σεπτεμβρίου 1993.

Για την Επιτροπή Τελωνειακής Συνεργασίας ΑΚΕ-ΕΟΚ Οι Πρόεδροι Francis K. MUTHAURA P. WILMOTT
ΑΠΟΦΑΣΗ αριθ. 1/92 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΣΟΥΗΔΙΑΣ

της 26ης Μαΐου 1992

για την τροποποίηση των ποσών που εκφράζονται σε Ecu στο άρθρο 8 του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας

(92/418/ΕΟΚ)

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας, που υπογράφηκε στις Βρυξέλλες στις 22 Ιουλίου 1972,

το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, και ιδίως το άρθρο 28,

Εκτιμώντας ότι τα ποσά που ισοδυναμούσαν με την ευρωπαϊκή νομισματική μονάδα σε ορισμένα εθνικά νομίσματα την 1η Οκτωβρίου 1990 ήταν μικρότερα από τα αντίστοιχα ποσά της 3ης Οκτωβρίου 1988 7 ότι, λόγω της αυτόματης αλλαγής της βασικής ημερομηνίας που προβλέπεται στο άρθρο 8 παράγραφος 4 του πρωτοκόλλου αριθ. 3, θα προέκυπτε, κατά τη μετατροπή στα εν λόγω εθνικά νομίσματα, μείωση των πραγματικών ορίων όσον αφορά τις απλουστευμένες τεκμηριωμένες αποδείξεις 7 ότι, προς αποφυγή ενός τέτοιου αποτελέσματος, κρίνεται σκόπιμη η αύξηση των ανωτέρω ορίων τα οποία εκφράζονται σε Ecu,

ΑΠΟΦΑΣΙΖΕΙ:

Άρθρο 1

Το άρθρο 8 του πρωτοκόλλου αριθ. 3 τροποποιείται ως εξής:

α) στην παράγραφο 1 στοιχείο γ) το ποσό των «4 800 Ecu» αντικαθίσταται από το ποσό των «5 110 Ecu» 7

β) στην παράγραφο 2 το ποσό των «340 Ecu» αντικαθίσταται από το ποσό των «365 Ecu» και το ποσό των «960 Ecu» από το ποσό των «1 025 Ecu».

Άρθρο 2

Η παρούσα απόφαση εφαρμόζεται από την 1η Μαΐου 1991.

Βρυξέλλες, 26 Μαΐου 1992. Για τη Μεικτή Επιτροπή

Ο Πρόεδρος

S. BRATTSTRΦM